Interventsioonikava Skandinaavia-Soome suunal oli mõistagi sihitud ka N Liidu vastu. Eriti agar Nõukogude-vastaste aktsioonide õhutaja oli Prantsuse valitsus ja peaminister Edouard Daladier. Liitlaste staapides arutati Skandinaavia variandi kõrval ka Bakuu naftapiirkonna ründamise võimalust. Selleks loodeti kasutada Lähis-Idas paiknevaid Prantsuse vägesid ning lisaks luua Briti-Prantsuse-Türgi liit, mis pidi kandma  nimetust Little Entente  väikeliit. Kui selgus, et Türgi pole sellisest avantüürist huvitatud, kaaluti Bakuu naftapiirkonna pommitamise võimalust liitlaste lennuväe poolt.